|  |
| --- |
|  |
| **REPUBLIKA HRVATSKA** |
| PRIMORSKO-GORANSKA ŽUPANIJA |
| UPRAVNI ODJEL ZA PROSTORNO UREĐENJE, GRADITELJSTVO I  I ZAŠTITU OKOLIŠA |
|  |

KLASA: UP/I-351-01/18-12/4

URBROJ: 2170/1-03-08/2-18-12

Rijeka, 6. ožujka 2019.

Primorsko-goranska županija, Upravni odjel za prostorno uređenje, graditeljstvo i zaštitu okoliša na temelju odredbi članka 92. stavka 2., a u vezi s člankom 85. stavkom 2. Zakona o održivom gospodarenju otpadom („Narodne novine“, broj 94/13 i 73/17) u postupku izdavanja izmjene i dopune dozvole za gospodarenje neopasnim otpadom pokrenutom po zahtjevu trgovačkog društva GRD d.o.o., Mihačeva draga 41, Rijeka, MBS: 040362539 i OIB:23880988262, objavljuje

**P O Z I V**

Pozivaju se stranke u postupku izdavanja izmjene i dopune dozvole za gospodarenje neopasnim otpadom iz članka 95. Zakona o održivom gospodarenju otpadom na uvid u Elaborat gospodarenja neopasnim otpadom trgovačkog društva GRD d.o.o., Mihačeva draga 41, Rijeka, MBS: 040362539 i OIB: 23880988262.

Tijelo nadležno za provedbu postupka je Primorsko-goranska županija, Upravni odjel za prostorno uređenje, graditeljstvo i zaštitu okoliša, Riva 10, Rijeka.

Podnositelj zahtjeva je GRD d.o.o., Mihačeva draga 41, Rijeka.

Lokacija za koju se postupak izdavanja izmjene i dopune dozvole provodi nalazi se na području Primorsko – goranske županije i to u Rijeci, Mihačeva draga 41.

1. **Informacija o postupku**

Trgovačko društvo GRD d.o.o., Mihačeva draga 41, Rijeka, podnijelo je zahtjev za izdavanje izmjene i dopune dozvole za gospodarenje neopasnim otpadom. Uz zahtjev je dostavljen Elaborat gospodarenja otpadom za prihvat, pripremu prije oporabe ili zbrinjavanja, te oporabu otpada sljedećim postupcima:

R5–Recikliranje/obnavljanje drugih otpadnih anorganskih materijala,

R12-Razmjena otpada radi primjene bilo kojeg od postupaka oporabe navedenim pod R1 – R11 i

R13 – Skladištenje otpada prije bilo kojeg od postupaka oporabe navedenim pod R1 do R12

1. **Naznaka mrežne stranice**

Elaborat gospodarenja otpadom s pozivom i obrascem za primjedbe objavljen je na mrežnim stranicama Primorsko-goranske županije ([www.pgz.hr](http://www.pgz.hr) - Upravni odjel za prostorno uređenje, graditeljstvo i zaštitu okoliša, Dozvole za gospodarenje otpadom).

1. **Vrijeme i mjesto na kojem se može izvršiti uvid**

Uvid u Elaborat gospodarenja otpadom može se izvršiti u prostorijama Primorsko-goranske županije, Upravnog odjela za prostorno uređenje, graditeljstvo i zaštitu okoliša, Riva 10, I kat, soba br. 127. dana 14. i 15. ožujka 2019. godine u vremenu od 13,00 do 16,00 sati.

1. **Stranke u postupku**

1. GRD d.o.o., Rijeka

2. Grad Rijeka, Odjel gradske uprave za razvoj, urbanizam,

ekologiju i gospodarenje zemljištem, Rijeka

3. Parkovi plus d.o.o., Rijeka

4. Privredna banka Zagreb d.d., Podružnica Riadria, Rijeka

1. **Rok i način izjašnjavanja**

Stranke u postupku mogu dostaviti primjedbe na Elaborat gospodarenja otpadom trgovačkog društva GRD d.o.o. u pisanom obliku prema obrascu za primjedbe objavljenom uz ovaj poziv i Elaborat, u roku od 8 dana od dana objave ovog poziva s pozivom na KLASU: UP/I-351-01/18-12/4, na adresu:

Primorsko-goranska županija, Upravni odjel za prostorno uređenje, graditeljstvo i zaštitu okoliša, Slogin kula 2, 51000 Rijeka ili na e-mail – darko.hlavica@pgz.hr.

Ukoliko se stranka iz opravdanih razloga ne može odazvati pozivu na uvid (što je dužna dokazati), uvid se može izvršiti i naknadno, ali najkasnije u roku od osam dana od zadnjeg dana određenog u ovom pozivu.

Ako se stranka ne izjasni o Elaboratu gospodarenja otpadom u danim rokovima, smatra se da je stranci dana mogućnost uvida.

**Pročelnica**

**izv.prof.dr.sc. Koraljka Vahtar-Jurković, dipl.ing.građ.**

DOSTAVITI:

1. Grad Rijeka, Odjel gradske uprave za razvoj, urbanizam,

ekologiju i gospodarenje zemljištem

Titov trg 3, 51000 Rijeka

2. Parkovi plus d.o.o., Mihačeva draga 41, Rijeka

3. Privredna banka Zagreb d.d., Podružnica Riadria, Rijeka

Đure Šporera 3, 51000 Rijeka

n/p gosp. Norman Žulj

4. U spis

Na znanje

1. GRD d.o.o.,

Mihačeva draga 41, 51000 Rijeka